Document ID: 31992D0052

ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Δεκεμβρίου 1991 που εξουσιοδοτεί το Βασίλειο της Ισπανίας να επιτρέψει προσωρινά την εμπορία σπόρων σκληρού σίτου που δεν πληρούν τις απαιτήσεις της οδηγίας 66/402/ΕΟΚ του Συμβουλίου (92/52/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας σπόρων δημητριακών προς σπορά (1), όπως τροποποιήθηκε τελευταία από την οδηγία 90/654/ΕΟΚ (2), και ιδίως το άρθρο 17,
το αίτημα που υπέβαλε το Βασίλειο της Ισπανίας,
Εκτιμώντας:
ότι το 1991 στην Ισπανία ήταν ανεπαρκής η παραγωγή σπόρων ποικιλιών σκληρού σίτου που να πληρούν τις απαιτήσεις της οδηγίας 66/402/ΕΟΚ και συνεπώς δεν επαρκεί για να καλυφθούν οι ανάγκες της χώρας-
ότι δεν είναι δυνατόν να καλυφθεί αυτή η ζήτηση ικανοποιητικά με σπόρους από άλλα κράτη μέλη ή από τρίτες χώρες, οι οποίοι πληρούν όλες τις απαιτήσεις που ορίζονται από την εν λόγω οδηγία-
ότι πρέπει, συνεπώς, να εξουσιοδοτηθεί το Βασίλειο της Ισπανίας να επιτρέψει, για περίοδο που εκπνέει στις 31 Μαρτίου 1992, την εμπορία σπόρων του προαναφερθέντος είδους που θα υπόκεινται σε λιγότερο αυστηρές απαιτήσεις-
ότι, επιπλέον, άλλα κράτη μέλη τα οποία είναι σε θέση να προμηθεύουν την Ισπανία με αυτού του είδους σπόρους που δεν πληρούν τις απαιτήσεις της οδηγίας πρέπει να εξουσιοδοτηθούν να επιτρέψουν την εμπορία των σπόρων τούτων υπό τον όρο ότι προορίζονται για την Ισπανία-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εξουσιοδοτείται το Βασίλειο της Ισπανίας να επιτρέψει στην επικράτειά του, για περίοδο που εκπνέει στις 31 Μαρτίου 1992, την εμπορία 1 415 τόνων κατ' ανώτατο όριο σπόρων σκληρού σίτου (Triticum durum desf.) πολύ πρώιμων και με βραχύ στέλεχος ποικιλιών των κατηγοριών "πιστοποιημένοι σπόροι της πρώτης αναπαραγωγής" ή "πιστοποιημένοι σπόροι της δεύτερης αναπαραγωγής" που δεν πληρούν τις απαιτήσεις που ορίζονται στο παράρτημα ΙΙ της οδηγίας 66/402/ΕΟΚ όσον αφορά την ελάχιστη βλαστική ικανότητα, υπό τον όρο ότι πληρούνται οι ακόλουθες προϋποθέσεις:
α) η βλαστική ικανότητα ανέρχεται σε ποσοστό τουλάχιστον 80 % των καθαρών σπόρων-
β) η επίσημη σήμανση φέρει τις ακόλουθες ενδείξεις:
- "ελάχιστη βλαστική ικανότητα 80 %",
- "προορίζεται αποκλειστικά για την Ισπανία".
Άρθρο 2
Τα υπόλοιπα κράτη μέλη εξουσιοδοτούνται να επιτρέπουν στην επικράτειά τους, σύμφωνα με τους όρους που ορίζονται στο άρθρο 1, την εμπορία ποσότητας 1 415 τόνων κατ' ανώτατο όριο σπόρων σκληρού σίτου υπό τον όρο ότι προορίζονται αποκλειστικά για την Ισπανία. Η επίσημη σήμανση πρέπει να φέρει τις ενδείξεις που αναφέρονται στο άρθρο 1 στοιχείο β).
Άρθρο 3
Τα κράτη μέλη κοινοποιούν στην Επιτροπή πριν από τις 31 Μαΐου 1992 τις ποσότητες σπόρων που διατέθηκαν στην επικράτειά τους σύμφωνα με την παρούσα απόφαση.
Η Επιτροπή ενημερώνει τα κράτη μέλη σχετικά.
Άρθρο 4
Η παρούσα απόφαση απευθύνεται στα κράτη μέλη. Βρυξέλλες, 19 Δεκεμβρίου 1991.

Labels: 3
18
6